Svetové dedičstvo UNESCO

thumb|Logo Svetového dedičstva UNESCO
[thumb|Lokalita #86: [Egyptské pyramídy v Gíze (Egypt)]]
[thumb|Lokalita #307: [Socha slobody (Spojené štáty)]]
[thumb|Lokalita #438: [Veľký čínsky múr (Čína)]]
[thumb|Lokalita #540: Historické centrum mesta [Petrohrad (Rusko)]]
Lokalita **Svetové dedičstvo UNESCO** je špecifická lokalita, ktorá bola navrhnutá, ako kandidát medzinárodného programu svetového dedičstva spravovaného UNESCO.

Cieľom programu je katalogizovať a zachovať kultúrne a prírodné miesta mimoriadneho významu ako spoločné dedičstvo ľudstva. Vybrané lokality môžu po splnení určitých podmienok získať prostriedky z Fondu svetového dedičstva. Program bol založený na základe Dohody o ochrane svetového kultúrneho a prírodného dedičstva prijatej na konferencii UNESCO 16. novembra 1972 , ktorá sa uskutočnila v Paríži.

Zoznam obsahuje 1007 lokalít, z toho 779 kultúrnych, 197 prírodných a 31 zmiešaných lokalít nachádzajúcich sa v 161 štátoch (stav v roku 2014).

## Definícia lokality
### Kultúrne Dedičstvo
Definícia lokality kultúrneho dedičstva zahŕňa:
* **monumenty**: architektonické diela, diela monumentálnych skulptúr a malieb, archeologické nálezy, nápisy, jaskynné obydlia a kombinácie prvkov, ktoré sú výnimočnou univerzálnou hodnotou z pohľadu histórie, umenia, alebo vedy;
* **skupiny budov**: skupiny samostatných alebo spojených budov ktoré, kvôli ich architektúre, homogenite alebo miestu v krajine majú výnimočnú univerzálnu hodnotu z pohľadu histórie, umenia, alebo vedy;
* **náleziská**: diela človeka, alebo kombinácia prírodných a ľudských diel a miesta vrátane archeologických nálezísk, ktoré majú výnimočnú univerzálnu hodnotu z historického, estetického, etnologického alebo antropologického hľadiska.

### Prírodné dedičstvo
Prírodné dedičstva zahŕňa:
* **prírodné prvky** pozostávajúce z fyzických a biologických útvarov alebo skupín takých útvarov, ktoré majú výnimočnú univerzálnu hodnotu z estetického alebo vedeckého pohľadu;
* **geologické a fyziografické útvary** a presne vymedzené územia, ktoré vytvárajú biotop ohrozených druhov zvierat a rastlín výnimočnej univerzálnej hodnoty z pohľadu vedy a ochrany;
* **prírodné náleziská** presne vymedzených prírodných území výnimočnej univerzálnej hodnoty z pohľadu vedy, ochrany alebo prírodných krás.

## Kritériá výberu
Pôvodne boli kritériá pre zápis do Zoznamu rozdelené do dvoch kategórií podľa toho, či išlo o kultúrnu – kritériá (i) až (vi), alebo prírodnú pamiatku – kritériá (i) až (iv). Neskôr Výbor svetového dedičstva rozhodol, že tieto kritériá sa zlúčia. Výnimočná hodnota sa lokalite prisudzuje vtedy, ak spĺňa jedno alebo viacero z týchto kritérií:

* **(i)** reprezentuje dielo (výtvor) ľudského tvorivého ducha;
* **(ii)** predstavuje dôležitú vzájomnú výmenu (prienik) ľudských hodnôt, presahujúcu čas alebo pokrývajúcu kultúrnu oblasť sveta vo vývoji architektúry alebo technológie, pamiatkového umenia, plánovania miest alebo vzhľadu krajiny;
* **(iii)** prináša výnimočnosť alebo aspoň výnimočné svedectvo o kultúrnej tradícii alebo civilizácii, ktorá je živá alebo už zanikla;
* **(iv)** je výnimočným príkladom typu budovy, architektonického alebo technologického súboru alebo krajiny, ktorá predstavuje významnú etapu (významné etapy) ľudskej histórie;
* **(v)** je výnimočným príkladom tradičného ľudského osídlenia, využitia pôdy alebo mora, ktorý reprezentuje danú kultúru (alebo kultúry), alebo ľudskú interakciu s prostredím, najmä ak sa lokalita stala zraniteľnou v dôsledku vplyvu nezvratných zmien.
* **(vi)** je priamo alebo sprostredkovane spojená s udalosťami alebo životnými tradíciami, s ideami alebo vierovyznaniami, s umeleckými a literárnymi prácami výnimočného univerzálneho významu. (Výbor sa domnieva, že toto kritérium by malo byť prednostne používané pri súčasnom aplikovaní iného kritéria);
* **(vii)** obsahuje mimoriadne prírodné úkazy alebo oblasti výnimočnej prírodnej krásy a estetickej dôležitosti;
* **(viii)** je výnimočným príkladom reprezentujúcim dôležité etapy vývoja Zeme, vrátane dokladov života, dôležitých geologických procesov prebiehajúcich vo vývoji charakteru terénu alebo je významným geomorfologickým či fyziografickým útvarom;
* **(ix)** je výnimočným príkladom reprezentujúcim významné prebiehajúce ekologické a biologické procesy vývoja a rozvoja pevniny, sladkých vôd, prímorských a morských ekosystémov a skupín rastlín a živočíchov;
* **(x)** obsahuje najdôležitejšie a podstatné prírodné prostredia pre zachovanie biologickej rozmanitosti in situ vrátane tých, ktoré obsahujú ohrozené druhy výnimočnej univerzálnej hodnoty z pohľadu vedy alebo ich ochrany.

## Zoznam lokalít Svetového dedičstva
* Lokality Svetového dedičstva v Afrike
* Lokality Svetového dedičstva v Ázii
* Lokality Svetového dedičstva v Austrálii a Oceánii
* Lokality Svetového dedičstva v Európe
* Lokality Svetového dedičstva v Strednej a Južnej Amerike
* Lokality Svetového dedičstva v Severnej Amerike

## Lokality Svetového dedičstva na Slovensku
### Kultúrne dedičstvo
* Banská Štiavnica a technické pamiatky okolia (1993)
*Levoča, Spišský hrad a pamiatky okolia (Spišská Kapitula, Spišské Podhradie, Kostol svätého Ducha v Žehre, Dreveník) (1993, rozšírené v roku 2009)
*Rezervácia ľudovej architektúry Vlkolínec (1993)
*Historické jadro mesta Bardejov (2000)
* Drevené kostoly v slovenskej časti Karpatského oblúka (2008)
*#Hervartov  rímskokatolícky kostol svätého Františka z Assisi (č. 1273-001)
*# Tvrdošín  rímskokatolícky kostol Všetkých svätých (č. 1273-002)
*# Kežmarok  evanjelický artikulárny kostol Najsvätejšej Trojice (č. 1273-003)
*# Leštiny  evanjelický drevený artikulárny kostol (č. 1273-004)
*# Hronsek  evanjelický drevený artikulárny kostol (č. 1273-005)
*# Hronsek  zvonica dreveného artikulárneho kostola (č. 1273-006)
*# Bodružal  gréckokatolícky chrám svätého Mikuláša (č. 1273-007)
*# Ladomirová  gréckokatolícky chrám svätého Michala archanjela (Ladomirová) (č. 1273-008)
*# Ruská Bystrá  gréckokatolícky chrám Prenesenia ostatkov svätého Mikuláša (Ruská Bystrá) (č. 1273-009)

* Limes Romanus – rímske antické pamiatky na strednom Dunaji (spoločná lokalita s Nemeckom a Rakúskom) (2021)

### Prírodné dedičstvo
* Jaskyne Slovenského krasu a Aggtelekského krasu, z nich sprístupnené: Domica, Gombasecká jaskyňa, Jasovská jaskyňa, tiež Ochtinská aragonitová jaskyňa a Dobšinská ľadová jaskyňa (spoločná lokalita s Maďarskom) (1995)
*Staré bukové lesy a bukové pralesy Karpát a iných regiónov Európy (spoločná lokalita s Nemeckom, Ukrajinou, Rakúskom, Albánskom, Belgickom, Bulharskom, Chorvátskom, Talianskom, Rumunskom, Slovinskom a Španielskom) (2011, rozšírené v roku 2017)
*# Havešová
*# Rožok
*# Stužica
*# Vihorlatský prales

## Lokality v Predbežnom zozname – kandidáti na zápis do Zoznamu svetového dedičstva UNESCO

### Kultúrne dedičstvo

* Gemerské a abovské kostoly so stredovekými nástennými maľbami (1995)
* Koncept šošovkovitého historického jadra mesta Košice (2002)
* Pamätník Chatama Sófera (2002)
* Pamiatky Veľkej Moravy: Slovanské hradište v Mikulčiciach a Kostol svätej Margity Antiochijskej v Kopčanoch (spoločná nominácia s Českom)  (2007)
* Pevnostný systém na sútoku riek Dunaja a Váhu v Komárne – Komárome (2002)
* Tokajská vinohradnícka oblasť, súbor vinohradníckych pivníc  (2002)

### Prírodné dedičstvo

* Gejzír v Herľanoch (2002)
* Krasové doliny Slovenska (na základe výberu rôznych typov krasových dolín rozšírenie a dopracovanie  nominačného projektu Rokliny Slovenského raja, predloženého 26.6.1997) (2002)
* Lúky a pasienky Slovenska  (2002)
* Mykoflóra Bukovských vrchov (2002)
* Prírodné rezervácie Tatier (predpokladaný spoločný návrh s Poľskom) 

### Zmiešané dedičstvo

* Dunajská prírodná a kultúrna krajina (predpokladaný spoločný návrh s Českom, Rakúskom a Maďarskom)

## Nehmotné kultúrne dedičstvo na Slovensku

* Fujarahudobný nástroj a jeho hudba (2008)
* Terchovská muzika (2013)
* Gajdošská kultúra (2015)
* Bábkarstvo na Slovensku a v Česku (2016)
* Horehronský viachlasný spev (2017)
* Modrotlač (2018)
* Drotárstvo (2019)

## Referencie

## Iné projekty

## Externé odkazy
* Združenie - Slovenské dedičstvo UNESCO  – oficiálna stránka
* UNESCO World Heritage Sites – oficiálna stránka
* List of UNESCO World Heritage Sites – oficiálna stránka
* WHTour 
* VRheritage.org 
* UNESCO World Heritage List - kompletný zoznam s odkazmi

Kategória:UNESCO